কুবলাই খান
কুবলাই খান ছিলেন তলুই ও সরঘাঘতানি বেকির দ্বিতীয় পুত্র। তাঁর পিতামহ ছিলেন চেঙ্গিস খান। ১২৬০ খ্রিস্টাব্দে কুবলাই খান তাঁর বড় ভাই মংকু খানের স্থলাভিষিক্ত হন। কুবলাই খানের আরেক ভাই হালাকু খান পারস্য জয় করেন এবং সেখানে ইলখানাত নামে রাজ্য প্রতিষ্ঠা করেন।
কুন-দ্গা'-লেগ্স-পা
গ্রাগ্স-পা-'ব্যুং-গ্নাসের রাজত্বকালে ফাগ-মো-গ্রু-পা রাজবংশের কেন্দ্রীয় শাসনব্যবস্থা ভেঙ্গে পড়ে ও রিং-স্পুংস-পা পরিবারের প্রধান নোর-বু-ব্জাং-পো পশ্চিম মধ্য তিব্বতের গ্ত্সাং অঞ্চল অধিকার করে নেন। ১৪৪৫ খ্রিষ্টাব্দে গ্রাগ্স-পা-'ব্যুং-গ্নাসের মৃত্যু হলে উপযুক্ত বয়স না হওয়ার কারণে পরের তিন বছর পর কুন-দ্গা'-লেগ্স-পা সিংহাসনে বসেন। তিনি দ্বুস অঞ্চলে নেদোং প্রাসাদে বসবাস করতেন। তিব্বতী বর্ণনানুসারে, ১৪৫৭ খ্রিষ্টাব্দে কুন-দ্গা'-লেগ্স-পার পিতা সাংস-র্গ্যাস-র্গ্যাল-ম্ত্শানের মৃত্যু হয়। কিন্তু মিংশি গ্রন্থে কুন-দ্গা'-লেগ্স-পার অভিষেক সম্বন্ধে ভিন্ন ঘটনার উল্লেখ রয়েছে। এই গ্রন্থানুসারে, গ্রাগ্স-পা-'ব্যুং-গ্নাসের মৃত্যুর পর তাঁর পিতা সাঙ্গেরজিয়ে জিয়ানজান বা চাংবু (সাংস-র্গ্যাস-র্গ্যাল-ম্ত্শান) ১৪৬৯ খ্রিষ্টাব্দ পর্যন্ত রাজত্ব করেন। তাঁর মৃত্যুর পর মিং সম্রাটের আদেশে সাঙ্গেরজিয়ে জিয়ানজান বা চাংবুর পুত্র গোংগে লিয়েসিবা ঝোংনাই লিংঝান বের চাংবু (কুন-দ্গা'-লেগ্স-পা) সিংহাসনে আরোহণ করেন।